UDHËZIM
Nr. 24, datë 31.7.2015

PËR ZHVILLIMIN E KONKURSEVE TË PRANIMIT DHE TARIFËN E REGJISTRIMIT PËR KONKURRIM NË DISA PROGRAME STUDIMI TË CIKLIT TË PARË Me KOHË TË PLOTË, NË INSTITUCIONET PUBLIKE TË ARSIMIT TË LARTË, për vitin AKADEMIK 2015 -2016

Mbështetur në nenin 102 të Kushtetutës së Republikës së Shqipërisë, në nenet 33 dhe 75 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, vendimin nr. 638, datë 22.8.2015, të Këshillit të Ministrave, “Për kuotat e pranimit në institucionet publike të arsimit të lartë, në programet e studimeve të ciklit të parë, në programet e studimeve jouniversitare profesionale dhe në programet e integruara të studimeve të ciklit të dytë, me kohë të plotë, si edhe tarifat e shkollimit për vitin akademik 2015 – 2016”, si dhe në zbatim të vendimit të Këshillit të Ministrave nr. 78, datë 8.2.2006, “Për krijimin e Maturës Shtetërore dhe pranimet në shkollat e larta publike”, të ndryshuar, 

UDHËZOJ:

1. Pranimet në programet e ciklit të parë të studimeve me kohë të plotë, për vitin akademik 2015-2016, në: 
1.1  Universitetin e Arteve të Tiranës (të gjitha programet e studimit të ciklit të parë me kohë të plotë);
1.2  Universitetin e Sporteve të Tiranës (të gjitha programet e studimit të ciklit të parë me kohë të plotë);
1.3 Universitetin “Luigj Gurakuqi”, Shkodër, (programet e studimit të ciklit të parë me kohë të plotë “Edukim fizik dhe sporte”, “Pedagogji muzikore” dhe “Pikturë e  grafikë”); 
1.4 Universitetin “Aleksandër Xhuvani”, Elbasan (programi i studimit të ciklit të parë me kohë të plotë “Edukim fizik dhe sporte”);
1.5 Universitetin “Aleksandër Moisiu”, Durrës (programet e studimit të ciklit të parë me kohë të plotë, të Fakultetit të Studimeve të Integruara me Praktikën – FASTIP):
a) Menaxhim i Bankave (Program në gjuhën angleze),
b) Menaxhim i Ndërmarrjeve të Vogla dhe të Mesme (Program në gjuhën angleze),
të bëhen mbi bazën e rezultateve të Maturës Shtetërore dhe të rezultateve të fituara nga konkursi i pranimit, i organizuar nga këto institucione publike të arsimit të lartë. 
2. Në Universitetin e Arteve të Tiranës, si dhe në programet “Pedagogji muzikore” dhe “Pikturë e  grafikë” të universitetit “Luigj Gurakuqi”, Shkodër, rezultatet e shkollës së mesme (nota mesatare e viteve të shkollimit dhe gjithë provimet e Maturës Shtetërore), të llogariten në masën 30% dhe rezultatet e konkursit të pranimit në masën 70%, sipas tabelës nr. 1, bashkëngjitur këtij udhëzimi. 
Kandidati që nuk kalon pragun e pikëve minimale të konkursit të pranimit, në programin ku ka konkurruar, sipas tabelës nr. 2, bashkëlidhur këtij udhëzimi, sipas përcaktimit për program studimi, nuk fiton të drejtën e studimit. 
3. Në Universitetin e Sporteve të Tiranës rezultatet e shkollës së mesme (nota mesatare e viteve të shkollimit dhe gjithë provimet e Maturës Shtetërore) të llogariten në masën 50%, kurse rezultatet e konkursit të pranimit në masën 50%, sipas tabelës nr. 1, bashkëlidhur këtij udhëzimi. 
4. Në universitetin “Luigj Gurakuqi”, Shkodër dhe universitetin “Aleksandër Xhuvani”, Elbasan, në programin e studimit “Edukim fizik dhe sporte”, rezultatet e shkollës së mesme (nota mesatare e viteve të shkollimit dhe gjithë provimet e Maturës Shtetërore), të llogariten në masën 50%, kurse rezultatet e konkursit të pranimit në masën 50%, sipas tabelës nr. 1, bashkëngjitur këtij udhëzimi. Në programet e studimit të FASTIP të universitetit “Aleksandër Moisiu”, Durrës, rezultatet e shkollës së mesme (nota mesatare e viteve të shkollimit dhe e të gjithë provimeve të Maturës Shtetërore) të llogariten në masën 40%, kurse rezultatet e konkursit të pranimit (gjuha angleze dhe intervista e punësimit) në masën 60%, sipas tabelës nr. 1, bashkëngjitur këtij udhëzimi. 
Kandidati që nuk kalon pragun e pikëve minimale të konkursit të pranimit, në programin ku ka konkurruar, sipas tabelës nr. 2, bashkëlidhur këtij udhëzimi, sipas përcaktimit për program studimi, nuk fiton të drejtën e studimit.
5. Për të gjitha programet e studimit, sipas pikës 1 të këtij udhëzimi, pikët minimale dhe maksimale të konkurseve përcaktohen në tabelën nr. 2, bashkëngjitur këtij udhëzimi. 
6. Rregulloret dhe programet e konkurseve, të miratuara nga IAL-të përkatëse, të bëhen publike, duke filluar nga data 31 korrik 2015.
7. Kandidatët që kanë përzgjedhur gjatë aplikimit me formularin A2, programet e studimit sipas pikës 1, të këtij udhëzimi, kandidatët që përfitojnë nga kuotat e akorduara për shqiptarët jashtë kufijve të vendit, të verbrit, romët dhe ballkano-egjiptianët, invalidët paraplegjikë e tetraplegjikë, jetimët, shtetasit e huaj, si dhe kandidatët që aplikojnë për program të dytë studimi apo transferim studimesh, që do të marrin pjesë në konkurset e pranimit për këto programe studimi, të regjistrohen për zhvillimin e konkursit pranë sekretarive mësimore të fakultetit përkatës. Periudha e regjistrimit të jetë nga data 12 gusht 2015 deri në orën 12.00 të datës 18 gusht 2015. 
Agjencia Kombëtare e Provimeve AKP, deri në datën 10 gusht 2015, të përgatisë listën e konkurrentëve për konkurset e pranimit në programet e studimit sipas pikës 1, të këtij udhëzimi, sipas preferencave të kërkuara prej tyre në formularin A2. 
9. Listat e konkurrentëve për secilin konkurs pranimi, të pikës 1, për të gjithë kandidatët që kanë plotësuar formularin A2, t'u dorëzohen nga AKP-ja institucioneve publike të arsimit të lartë, sipas programeve të studimit, në formë të shkruar dhe elektronike, brenda orës 12.00 të datës 11 gusht 2015. Së bashku me listën e konkurrentëve dërgohen pranë IAL-ve publike dhe udhëzimet teknike për hedhjen e pikëve të konkurseve në sistemin e Maturës Shtetërore online, si dhe përdoruesit (username) dhe fjalëkalimet (passwordet) e sekretarive të fakulteteve.
Kandidatët që përfitojnë nga kuotat e akorduara për shqiptarët jashtë kufijve të vendit, të verbrit, romët dhe ballkano-egjiptianët, invalidët paraplegjikë e tetraplegjikë, jetimët, shtetasit e huaj, si dhe kandidatët që aplikojnë për program të dytë studimi apo transferim studimesh, që do të marrin pjesë në konkurset e pranimit për këto programe studimi, aplikojnë drejtpërdrejt në institucionet përkatëse të arsimit të lartë publik.
10. Rektoratet dhe dekanatet e IAL-ve publike të shpallin në mjedise të dukshme të institucioneve të tyre deri në datën 31 korrik 2015 datat dhe oraret e veprimeve të regjistrimit, procedurat përkatëse, listën e dokumenteve të nevojshme për të siguruar një ecuri normale të procesit të regjistrimeve në konkursin e pranimit në ciklin e parë të studimeve me kohë të plotë. 
11. Sekretaritë mësimore të fakulteteve përkatëse, të programeve të studimit të pikës 1, pas verifikimit të listave të të regjistruarve, me listën e dorëzuar nga AKP, në datën 18 gusht 2015, ora 16.00, të shpallin listat e konkurrentëve të regjistruar dhe t'i afishojnë ato në vende të dukshme, në mjediset e fakulteteve të tyre. 
12. Datat e konkursit të pranimit në këto institucione publike të arsimit të lartë, të jenë sipas këtij kalendari: 
12.1	Universiteti i Arteve, Tiranë në periudhën: 
26 - 29 gusht 2015. 
12.2	Universiteti i Sporteve të Tiranës në periudhën:
19 - 27 gusht 2015. 
12.3 Universiteti “Luigj Gurakuqi”, Shkodër për programin e studimit: 
a) Edukim Fizik dhe Sporte  19-24 gusht 2015.
12.4	Universiteti “Aleksandër Xhuvani”, Elbasan, për programin e studimit:
 a) Edukim Fizik dhe Sporte  19-24 gusht 2015.
12.5	Universiteti “A. Moisiu” Durrës, për të gjitha programet e studimit të përcaktuara në pikën 1.5 të këtij udhëzimi: 
19 – 21 gusht 2015. 
Tarifat e regjistrimit të kandidatëve pjesëmarrës në konkurset e pranimit në programet e mësipërme të studimit në institucionet e publike të arsimit të lartë, të jetë 5 000 (pesë mijë) lekë. 
14. Të gjitha tarifat e regjistrimit për konkurrim në programet e ndryshme të studimit të ciklit të parë me kohë të plotë të arkëtohen nëpërmjet sistemit bankar ose zyrave të postës shqiptare, për llogari të IAL-së publike përkatëse. 
15. Konkurset e pranimit në këto institucione publike të arsimit të lartë të monitorohen nga përfaqësues të MAS-it.
16. Rezultatet e konkurseve të pranimit hidhen në portalin e Maturës Shtetërore online nga sekretaritë e fakulteteve sipas procedurave të udhëzimit teknik të dërguar nga AKP. Më pas ato dërgohen në MAS e në AKP, në formë shkresore dhe elektronike (në CD), brenda 3 ditëve nga përfundimi i tyre, dhe, gjithsesi, jo më vonë se data 29 gusht 2015. 


17. Për zbatimin e këtij udhëzimi ngarkohen Drejtoria e Arsimit të Lartë dhe Shkencës, Agjencia Kombëtare e Provimeve (AKP) dhe institucionet publike përkatëse të Arsimit të Lartë.
Ky udhëzim hyn në fuqi menjëherë dhe publikohet në Fletoren Zyrtare. 

MINISTRI I ARSIMIT DHE SPORTIT
Lindita Nikolla

MINISTRIA E ARSIMIT DHE SPORTIT (TABELA NR. 1)
PËRQINDJA QË ZË MATURA SHTETËRORE NË PIKËT FINALE TË 
MERITË-PREFERENCËS

MINISTRIA E ARSIMIT DHE SPORTIT (TABELA NR.2)
PIKËT MAKSIMALE DHE MINIMALE SIPAS PTOGRAMEVE NË KONKURSET E PRANIMIT

MINISTRIA E ARSIMIT DHE SPORTIT (TABELA NR. 1)
PERQINDJA QE ZE MATURA SHTETERORE Ni PIKET FINALE TE MERITE - PREFERENCES

ENERTINI | UNVERSITETIT { IDePROGRAMT EMERTINI | PROGRANTT § teMatuds  i%e Konkurit ]
Shitiore | Praimit
i niversiteti "Aleksandér Xhuvani” 139 Edukim Fizik dhe Sporte 50 5
iElbasan i H
Universiteti "Luigj Gurakuqi" Shkoder 181 Edukim Fizik dhe Sporte 50 50 :
‘Universiteti "Luigj Gurakugi" Shkoder 190 Pikturé ¢ grafike 30 70 i
iUniversiteti "Luigj Gurakugi" Shkoder {191 %Pedagogii muzikore 30 70
égu:;rs"en Aleksandér Mot 258 iMenaxhim i Bankave (Program ne Gjuhé Angleze) 40 60
ggz:\r’;rs“e“ Aleksander Molsiu 5259 gMenaxhim Hoteleri Turizém (Program né Gjuhé Angleze) 60
Universiteti "Aleksander Moisiu" i 260 éMenaxhim i Ndérmarrjeve te Vogla dhe t¢ Mesme (Program né Gjuh¢ 6
Durrés iAngleze)
Universiteti | Arteve, Tirané 261 :Regii Filmi dhe Televizioni 70
Universiteti i Arteve, Tirané 1262 : Aktrim 70 i
Universiteti i Arteve, Tirané 263 Regji 70 :
iUniversiteti i Arteve, Tirané 264 Skenografi - Kostumografi 70 ;
iUniversiteti i Arteve, Tirané 265 Koreografi 70
iUniversiteti i Arteve, Tirané 1266 Pikturé 70 ¢
iUniversiteti i Arteve, Tirané 267 Skulpturé 70 :
Universiteti i Arteve, Tirang 268 Muzikologji 70 ;
iUniversiteti i Arteve, Tirané 1269 Kompozim 70 :
iUniversiteti i Arteve, Tirané 1270 Dirizhim 70 ;
Universiteti i Arteve, Tirané 211 Piano 70
Universiteti i Arteve, Tirané 272 Violing 70 i
iUniversiteti | Arteve, Tirané 273 Violongel 70
iUniversiteti | Arteve, Tirang 214 Viole 70
{Universiteti i Arteve, Tirané 275 Kitaré 70 :
iUniversiteti i Arteve, Tirané 1276 Kontrabas 70
iUniversiteti i Arteve, Tirané 271 Flaut 70 :
iUniversiteti | Arteve, Tirané 1218 Oboe 70 :
Universiteti i Arteve, Tirané 279 Klarineté 70
Universiteti i Arteve, Tirané 1280 Fagot 70
iUniversiteti i Arteve, Tirané 281 Korno 70 :
iUniversiteti i Arteve, Tirané 282 Trombé 70 :
{Universiteti i Arteve, Tirané 283 Tromboné 70
iUniversiteti i Arteve, Tirané 1284 Bastub 70
Universiteti i Arteve, Tirané 1285 Kanto 70
Universiteti i Arteve, Tirané 286 Pedagogji Muzikore 70 i
Universiteti i Arteve, Tirané 287 Fizarmoniké Klasike 70
Universiteti i Sporteve té Tiranés 288 Shkencat e Lévizjes 50
Universiteti i Sporteve té Tiranés 289 Fushat e Veprimtaris¢ Fizike, t¢ Shendetit dhe t¢ Rekreacionit 50

